Què he de fer per donar-me d'alta a la biblioteca?
El CCS no dona carnets però cal donar-s'hi d'alta d'usuari:
Un cop teniu l'alta d'usuari al CCS, també la teniu per a totes les BEG.
Puc entrar a la biblioteca a consultar el fons?
El CCS és una biblioteca oberta al públic.
Tanmateix, per a accedir-hi cal sol·licitar-ho prèviament mitjançant el Formulari de consulta.
Marqueu l'opció Accés o visita al CCS.
Un cop validada la vostra petició rebreu per correu electrònic l'autorització per poder accedir-hi.
Puc utilitzar el meu ordinador personal dins de la biblioteca?
Si, disposeu de punts de connexió tant a la biblioteca com a la sala d'estudi.
Únicament heu de sol·licitar l'autorització per accedir-hi mitjançant el Formulari de consulta.
Us el podem fer arribar i ens el podeu retornar mitjançant el sistema de valises internes.
Puc fer una donació de llibres a la biblioteca?
Només cal que prèviament ens feu arribar una llista de les referències bibliogràfiques per tal de validar-ne la incorporació al nostre fons.
Què és la bibliografia recomanada?
És la relació de documents elaborada pel professorat que té com a objectiu servir de suport a l'alumnat per a un seguiment correcte de la seva assignatura al llarg del curs.
La podeu trobar a l'apartat Bibliografia recomanada del CCS en línia, i també en els plans docents de les assignatures.
Al llom dels llibres hi ha unes etiquetes de colors codificats per a distingir les diferents bibliografies recomanades per a:
Es poden agafar en préstec els exemplars de la bibliografia recomanada?
La majoria d'exemplars sí que es poden agafar.
Alguns exemplars poden ser exclosos de préstec per tal de garantir-ne la disponibilitat al CCS.
Aquests estan identificats amb una etiqueta vermella al llom.
Es pot reservar un exemplar de la bibliografia recomanada que està prestat?
Els exemplars de bibliografia recomanada es poden reservar presencialment, al taulell de préstec del CCS, o mitjançant el Formulari de consulta en línia.
Els préstecs de cap de setmana no es poden reservar i s'han de recollir i retornar al CCS.
Què és el catàleg de la biblioteca?
És l'eina que permet cercar dins la totalitat del fons bibliogràfic de la biblioteca.
El catàleg del CCS forma part del Catàleg Biblioteques Especialitzades Generalitat Catalunya (BEG) i del Catàleg Col·lectiu Universitats Catalunya (CCUC).
Em mostra la informació detallada de les obres, d'acord amb el criteri de cerca que hi apliqui: paraula clau, autor, títol, matèria, topogràfic...
Puc limitar els resultats per data de publicació, idioma, format, etc.
Em mostra si l'exemplar està disponible o en préstec.
Em mostra el codi topogràfic de l'exemplar (en el llom del llibre), que em permet localitzar l'obra dins l'espai físic de la biblioteca.
Puc accedir al text complet d'una obra electrònica.
Puc iniciar una sessió personalitzada ( El meu compte ), que em permet crear cerques preferides, veure l'historial de lectura, fer reserves d'exemplars, renovar préstecs, etc.
Necessito informació sobre un tema i no sé com buscar-la.
En el CCS en línia trobareu tots els recursos disponibles a la biblioteca (catàleg, hemeroteca digital, bases de dades, bibliografia recomanada...).
També podeu trobar informació al web del Centre de Coneixement de la Seguretat.
L'accés al text complet de les revistes digitals i a les bases de dades internacionals és restringit als ordinadors de l'ISPC.
Per accedir-hi de manera externa ens ho podeu sol·licitar i us facilitarem una contrasenya d'accés.
Podeu completar la vostra cerca amb els recursos del CRAI UB.
Per a què serveix el formulari de consulta?
Amb el formulari de consulta podeu demanar una cerca d'informació personalitzada, reservar llibres en préstec, sol·licitar la renovació dels préstecs, proposar la comprar de nous exemplars, demanar l'accés o visita al CCS...
Puc sol·licitar una cerca d'informació personalitzada?
Sí, mitjançant el nostre formulari de consulta.
En un termini de dos o tres dies rebreu la resposta a la vostra petició.
Depèn del tipus d'usuari i del tipus de document.
Consulteu el Reglament de préstec del CCS, on s'indica per als diferents grups d'usuaris el nombre de documents i els períodes de préstec.
Com puc saber quins documents no poden sortir en préstec?
A la biblioteca els exemplars exclosos de préstec porten al llom una etiqueta de color vermell i, a la coberta, s'hi pot llegir Exclòs de préstec.
Al catàleg els exemplars que no poden sortir en préstec tenen la indicació Exclòs a la columna que especifica el tipus de préstec.
Al catàleg, quan us identifiqueu a El meu compte, apareix la llista de documents que teniu en préstec, amb les corresponents dates de retorn.
Si en el moment d'accedir a El meu compte teniu alguna reserva feta, la podeu veure fent clic en el menú de l'esquerra Reserves.
Per accedir a l'estat dels vostres llibres en préstec heu de clicar sobre l'epígraf Préstecs del menú esquerre.
Al catàleg, a la llista dels documents que teniu en préstec a El meu compte seleccioneu el que voleu renovar i cliqueu el botó Renovar els marcats.
Si voleu renovar tots els documents prestats, heu de seleccionar l'opció Renovar-ho tot sense marcar prèviament cap document.
Només es pot renovar durant els tres dies anteriors a la data límit de préstec; si ho feu abans, apareix el missatge Massa aviat per renovar.
Tampoc no es pot renovar els llibres que estiguin reservats per altres usuaris; en aquest cas apareix el missatge Reservat.
També podeu sol·licitar la renovació mitjançant el nostre formulari de consulta, via telefònica o presencialment al taulell.
Els préstecs es poden renovar tantes vegades com vulgueu, sempre que no hi hagi cap reserva del document i el termini del préstec no hagi vençut.
A partir d'aquest moment rebreu un avís de cortesia per correu electrònic per avisar-vos de la proximitat de la data de retorn i de la possibilitat de renovar el préstec.
Puc demanar documents d'una altra biblioteca i recollir-los al CCS?
Sí, podeu sol·licitar documents de qualsevol altra biblioteca del Catàleg Biblioteques Especialitzades Generalitat Catalunya (BEG) o del Catàleg Col·lectiu de les Universitats Catalunya presencialment al taulell del CCS o en línia amb el Formulari de consulta.
Si cal, també us podem demanar documents d'altres biblioteques.
El temps que triguen a arribar els documents depèn de cada biblioteca i del tipus de tramesa.
Si són llibres, triguen entre dos o tres dies.
Quan arriben us enviem un correu electrònic per a informar-vos que teniu reservat el document i que l'heu de recollir abans de quatre dies.
Si són documents digitals us els enviarem el mateix dia de la petició o l'endemà.
Quines sancions hi ha si es retornen amb retard documents en préstec?
Per cada dia de retard i cada document s'apliquen les sancions següents, segons el tipus de préstec:
He perdut un document que tenia en préstec.
Heu de restituir a la biblioteca l'obra prestada amb un exemplar de la mateixa edició.
En cas que estigui exhaurida, se n'ha d'adquirir una altra de característiques similars, que us serà proposada pel personal del CCS dipositari de l'obra.
Fins que això no es compleixi, no podreu utilitzar el servei de préstec.
Sí, únicament haureu de sol·licitar l'accés al CCS mitjançant el formulari de consulta.
A l'entrada de la sala d'estudi hi ha el punt d'autoservei d'impressió i reprografia (edifici B, primera planta).
Podeu fer fotocòpies i també imprimir des dels ordinadors de la sala d'estudi.
Prèviament cal que us doneu d'alta d'usuari del Servei de Reprografia.
On és el Servei de Reprografia?
A la planta baixa de l'edifici H de l'ISPC.
També podeu fer-hi encàrrecs en línia des del web www.reprografia-ispc.com.
Si teniu cap dubte podeu passar per Reprografia, escriure un correu a [EMAIL] o bé trucar al 935675097.
Quin preu tenen les fotocòpies o impressions?
El cost de les còpies és de 0,07 € en blanc i negre i 0,24 € en color.
Quan us doneu d'alta del Servei de Reprografia tindreu un codi d'usuari unipersonal i haureu de fer una càrrega de diners en efectiu.
Amb aquest codi podreu fer fotocòpies a la màquina o fer impressions des dels ordinadors de la sala d'estudi Jaume Curbet.
Aquest és l'únic mètode de pagament.
A la biblioteca hi ha xarxa wifi?
Sí, tant a la biblioteca com a la sala d'estudi hi ha xarxa wifi.
Com a alumne/a teniu accés directe al wifi des del primer dia de curs.
Connecteu-vos a la xarxa Gencat_Visites i seguiu les instruccions següents.
A) En el peu de la pàgina que s'activa automàticament cliqueu a No teniu un compte?
B) A la pàgina que apareix, consigneu:
1) en el camp Codi de registre: paracaigudisme
2) en el camp Mòbil: el mòbil on es vol rebre la contrasenya d'accés a la xarxa
C) Rebreu un SMS amb una contrasenya.
Torneu a accedir a la pàgina principal del servei wifi i poseu:
1) en el camp Número de telèfon mòbil o Usuari: el mateix mòbil
2) en el camp Contrasenya: la contrasenya rebuda per SMS
Amb aquest sistema, qualsevol persona pot crear un compte amb una durada de 12 hores en el portal d'autoregistre, tantes vegades com vulgui.